

МОНГОЛ УЛСЫН ХУУЛЬ

2022 оны 06 сарын 17 өдөр Төрийн ордон, Улаанбаатар хот

**ЧӨЛӨӨТ БҮСИЙН ТУХАЙ ХУУЛЬД**

**ӨӨРЧЛӨЛТ ОРУУЛАХ ТУХАЙ**

**1 дүгээр зүйл.**Чөлөөт бүсийн тухай хуулийн 8 дугаар зүйлийн 8.7 дахь хэсгийн 8.7.11 дэх заалтыг доор дурдсанаар өөрчлөн найруулсугай:

“8.7.11.чөлөөт бүсэд согтууруулах ундаа худалдах, түүгээр үйлчилгээ эрхлэх, тамхи худалдах зөвшөөрлийг Зөвшөөрлийн тухай хуульд заасан журмын дагуу олгох.

**2 дугаар зүйл.**Чөлөөт бүсийн тухай хуулийн 18 дугаар зүйлийн 18.2 дахь хэсгийн “Аж ахуйн үйл ажиллагааны тусгай зөвшөөрлийн тухай” гэснийг “Зөвшөөрлийн тухай” гэж өөрчилсүгэй.

**3 дугаар зүйл.**Чөлөөт бүсийн тухай хуулийн 10 дугаар зүйлийн 10.1.1 дэх заалтын “, лиценз” гэснийг хассугай.

**4 дүгээр зүйл.**Энэ хуулийг Зөвшөөрлийн тухай хууль /Шинэчилсэн найруулга/ хүчин төгөлдөр болсон өдрөөс эхлэн дагаж мөрдөнө.

МОНГОЛ УЛСЫН

ИХ ХУРЛЫН ДАРГА Г.ЗАНДАНШАТАР